ויקטור ברנה

**ויקטור ג'זה ברנה בראון** (בהונגרית: **Barna Viktor** בשמו המקורי: **ג'זה** **בראון**; 24 באוגוסט 1911 – 27 בפברואר 1972) היה שחקן טניס שולחן יהודי-הונגרי ובריטי, שחקן טניס השולחן המעוטר ביותר בהיסטוריה. בין השנים 1932 ל-1937 דורג במקום הראשון בעולם. זכה ב-22 מדליות זהב באליפויות עולם בטניס שולחן, 5 ביחידים, יותר מכל שחקן אחר בהיסטוריה, 8 בזוגות גברים (6 עם מיקלוש סבדוש, 1 עם שנדור גלנץ ו-1 עם ריצ'רד ברגמן, שלושתם יהודים) יותר מכל אחר בהיסטוריה ו-2 בזוגות מעורבים עם אנה שיפוש (אף היא יהודייה) ובסך הכל זכה ב-41 מדליות מאליפויות העולם בטניס שולחן, יותר מכל שחקן אחר בהיסטוריה. היה אלוף הונגריה 17 פעמים. זכה 5 פעמים (1933–1935, 1937 ו-1938) באליפות אנגליה הפתוחה היוקרתית.

ברנה היה מסוגל לסלסל כדור עם סיבוב באמצעות חבטת גב היד. טכניקה זו התפרסמה בשם "פליק גב היד".

ברנה נחשב לאחד משחקני טניס השולחן הגדולים היסטוריה.

## ביוגרפיה
ברנה נולד בבודפשט בשם ג'זה בראון. הוא שינה את שמו בשל האנטישמיות באותה העת, לשם דומה אך עם צליל הונגרי. אביו של ברנה היה עורך דפוס. הוא למד לשחק טניס שולחן בגיל 13 במועדון ספורט מקומי בבודפשט. עד מהרה הוא הפך לאחד השחקנים המובילים בהונגריה. 

### 1929
באליפות העולם שנערכה בבודפשט בשנת 1929 הוא זכה בשתי מדליות זהב, בזוגות ביחד עם היהודי מיקלוש סבדוש ובטורניר הקבוצתי.

### 1930
באליפות העולם שנערכה בברלין גרמניה בשנת 1930 הוא זכה ב-4 מדליות, 3 זהב ו-1 ארד. מדליות זהב ביחידים, בזוגות עם מיקלוש סבדוש ובטורניר הקבוצתי. מדליית ארד עם היהודייה מגדה גל.

### 1931
באליפות העולם שנערכה בבודפשט בשנת 1931 הוא זכה ב-4 מדליות, 2 זהב ו-2 כסף. מדליות זהב בזוגות ביחד עם מיקלוש סבדוש ובטורניר הקבוצתי ומדליות כסף ביחידים אחרי מיקלוש סבדוש וזוגות מעורבים ביחד עם היהודייה אנה שיפוש.

### 1932
בשנת 1932 עבר להתגורר בצרפת אך עדיין ייצג את הונגריה בתחרויות הבינלאומיות. 

באליפות העולם שנערכה בפראג, צ'כוסלובקיה באותה שנה הוא זכה ב-4 מדליות, 3 זהב ו-1 כסף. מדליות זהב ביחידים, בזוגות ביחד עם מיקלוש סבדוש ובזוגות מעורבים ביחד עם אנה שיפוש ומדליית כסף בטורניר הקבוצתי אחרי צ'כוסלובקיה ולפני אוסטריה.

### 1933
באליפות העולם שנערכה בבאדן, אוסטריה בתחילת פברואר 1933 הוא זכה ב-4 מדליות, 3 זהב ו-1 ארד. מדליות זהב ביחידים, זוגות ביחד עם היהודי שנדור גלנץ וקבוצתי. מדליית ארד בזוגות מעורבים ביחד עם אנה שיפוש.

באליפות העולם שנערכה בפריז, צרפת בתחילת דצמבר אותה שנה הוא זכה ב-4 מדליות, 3 זהב ו-1 ארד. מדליות זהב ביחידים, זוגות ביחד עם מיקלוש סבדוש וקבוצתי. מדליית כסף בזוגות מעורבים ביחד עם אנה שיפוש.

### 1935
ההופעה המוצלחת ביותר שלו הייתה באליפות העולם שנערכה בלונדון בשנת 1935, שם זכה ב-4 מדליות זהב, ביחידים, זוגות ביחד עם מיקלוש סבדוש, זוגות מעורבים ביחד עם אנה שיפוש ובטורניר הקבוצתי. אירוע מביך ומפתיע עבורו היה הפסד יחיד באליפות, בשלב הבתים בטורניר הקבוצתי, לשחקן היהודי מלטביה מרדכי פינברג, לעיני כ-14,000 צופים באצטדיון ומבלי (חודשיים לאחר מכן בסיום המכביה השנייה עלה פיינברג לישראל).

הקריירה שלו נקטעה באותה שנה לאחר שעבר תאונת דרכים בצרפת ב-10 במאי ופצעה קשות את זרועו הימנית. למרות זאת, הוא זכה בעוד 5 מדליות, 1 זהב (1938: קבוצתי), 2 כסף (1937: קבוצתי ו-1938: זוגות ביחד עם לאסלו בלאק), ו-2 ארד (1936: קבוצתי ו-1938: יחידים) עבור הונגריה.

### 1939
באליפות העולם שנערכה בקהיר, מצרים בשנת 1939 הוא ייצג את אנגליה וזכה במדליית זהב (האחרונה שלו) ביחד עם ריצ'רד ברגמן.

עם פרוץ מלחמת העולם השנייה ברח עם אשתו לארצות הברית. במהלך המלחמה הוא חזר לאירופה, על מנת להילחם בנאצים תוך כדי שהצטרף לצבא בריטניה כצנחן. הוא לחם ביוגוסלביה. בתום המלחמה הוא עבר להתגורר בלונדון ביחד עם אשתו. הוא ארגן משחקי ראווה לעתים קרובות במלון סבוי.

לאחר המלחמה זכה ברנה בעוד 9 מדליות, 1 כסף (זוגות) ו-8 ארד (4 זוגות, 3 זגות מעורבים ו-1 קבוצתי) עבור אנגליה.

## חיים אישיים
ב-27 באפריל 1939, נישא להונגרייה סוזן "סוזי" אראני (נפטרה באנגליה ב-29 באוגוסט 2014, בגיל 96). אחיו הצעיר טיבור ברנה זכה בתואר אלוף הונגריה בשנת 1940. הוא נשאר בהונגריה ונספה ב.

בשנת 1952 קיבל את האזרחות הבריטית. בהמשך היה לנציגה של חברה בריטית למוצרי ספורט, דאנלופ, ונסע בחסותה ברחבי תבל. בסוף שנות ה-50, הוא כתב את מדריך טניס השולחן ובשנת 1962 פרסם את הספר "Table Tennis Today".

ב-20 באפריל 1967, ברנה, יחד עם דיטר מאוריץ ואחרים, ייסד את מועדון סוויית'לינג הבינלאומי והפך ליו"ר שלו.

ברנה נפטר ב-27 בפברואר 1972 בסיור שנערך, בלימה, פרו לאחר שחטף התקף לב.

## הנצחה
* בשנת 1973 ייסדה סוזי אשתו של ברנה את גביע הזיכרון על שם ויקטור ברנה, המוענק למשתתף המצליח ביותר באליפות עולם (הצלחה מחושבת לפי שיטת ניקוד ספציפית)
* בשנת 1981 נבחר ברנה להיכל התהילה הבינלאומי של הספורט היהודי 
* בשנת 1993 נבחר ברנה להיכל התהילה הבינלאומי של טניס השולחן
* בשנת 2005 נכנס להיכל התהילה של ETTU (אירופה)

## קישורים חיצוניים

* ויקטור ברנה, באתר *ITTF* 
* 

## הערות שוליים

קטגוריה:ספורטאים יהודים בריטים
קטגוריה:שחקני טניס שולחן יהודים
קטגוריה:שחקני טניס שולחן הונגרים
קטגוריה:שחקני טניס שולחן בריטים
קטגוריה:אלופי עולם יהודים
קטגוריה:חברי היכל התהילה של הספורטאים היהודים: בריטים
קטגוריה:יהדות בודפשט
קטגוריה:בודפשט: אישים
קטגוריה:חברי היכל התהילה של הספורטאים היהודים: הונגרים
קטגוריה:הונגרים שנולדו ב-1911
קטגוריה:הונגרים שנפטרו ב-1972